พอดีปิดร้านตอนค่ำ3ทุ่มกว่าแล้ว ร้านอาหารอะไรๆก็ปิดหมดพอดีเห็นร้านนี้ลงโฆษณาว่าปิด 5 ทุ่ม วันนี้เลยหมดหนทางขอไปฝากท้องอันหิวโหยหน่อย 
พอไปถึงร้านมีแบบ outdoor ที่มีนักร้องดนตรีสด ประมาณเพลงสากลชิลๆ และมีแบบด้านในเป็นห้องแอร์
ตัดสินใจนั่งห้องแอร์ บรรยากาศโอเค เหมือนร้านอาหารเวียดนามระดับดีๆในกรุงเทพ 
ร้านนี้เป็นเจ้าของเดียวกับร้าน COCO51 ที่อยู่หัวหิน 51 
ที่ร้านมีทั้งอาหารไทยและเวียดนาม แต่วันนี้ลองเลือกเป็นมื้อเวียดนาม เมนูที่สั่งได้แก่
*แหนมเนือง (120 บาท)
*เฝอหมูยอ (ประมาณ 60 บาทมั้ง)
*ก๋วยจั๊บญวนซี่โครงหมู (ประมาณ 90 บาทมั้ง)
*ข้าวเกรียบปากหม้อ (100 บาท)
ตอนแรกไม่ได้คาดหวังมาก แต่พอได้ลิ้มลองก็ประทับใจมาก แหนมเนืองหมูชิ้นโต รสชาติอร่อยไม่เคยกินที่ไหนมาก่อน เนื้อแน่นรสชาติเข้มข้น,ข้าวเกรียบปากหม้อก็รสชาติดีมีกลิ่นขมิ้นอ่อนๆหอมดี
เฝอหมูยอ เป็นน้ำซุปไก่ รสชาติอร่อยมาก 
และสุดท้ายก๋วยจั๊บญวน ตัวซี่โครงหมูเป็นกระดูกอ่อนเคี้ยวได้กรุบๆ น้ำซุปกลมกล่อม แต่เราเป็นคนชอบรสจัดหน่อยก็เลยใส่พริกแห้งที่วางเคียงกันมาลงไปหน่อย แซ่บอร่อยกำลังดี
เลยได้ร้านเวียดนามอร่อยๆไว้พาครอบครัวและเพื่อนๆมาทานได้อีกหนึ่งร้าน